Reformerede Politiske Parti
Det Reformerede Politiske Parti (nederlandsk: Staatkundig Gereformeerde Partij, SGP) er et hollandsk politisk parti.

Partiet er et konservativt parti, som bygger på en traditionel opfattelse af calvinisme. SGP er det ældste stadig eksisterende politiske parti i Holland, og har aldrig været med til at danne regering.

Historie 
SGP blev dannet i april 1918 af flere udbrydere fra det Anti-Revolutionære Parti, af medlemmer som ikke støttede kvinders valgret, som de i Holland fik i 1917.

Det lykkedes ikke SGP at blive valgt ind i deres første valg i 1918, men de vandt en enkel plads i parlamentet i 1922. I løbet af 1920'erne og 1930'erne balancerede SGP mellem at have 2 og 3 medlemmer af parlamentet.

Under den tyske besættelse af Holland under anden verdenskrig var SGP partiformanden Gerrit Hendrik Kersten sympatisk overfor nazisterne, og han fik efter krigen permanent fjernet sin plads i parlamentet for at have samarbejdet med tyskerne.

Efter krigen fortsatte SGP, under nyt lederskab, med at ligge omkring 2-3 pladser i parlamentet. SGP har konsekvent, til og med i dag, vundet mellem 2 og 3 pladser ved hvert valg siden 1925.

Ved Europa-Parlamentsvalget 1984 vandt SGP for første gang en plads i Europaparlamentet.

I 2005 kom SGP i problemer da byretten i Den Haag dømte, at det var imod FN's kvindekonvention, samt den hollandske grundlov, at partiet ikke tillod kvindelige medlemmer. Statsrådet i Holland valgte dog at gå imod denne dom. SGP valgte dog ved deres årsmøde i 2006 at tillade kvindelige medlemmer i partiet. De tillod dog stadig ikke kvinder at være kandidater. Det blev de imidlertid tvunget til i 2010, da højesteretten dømte, at SGP skulle tillade kvindelige kandidater. I 2014 blev Lilian Janse valgt som den første kvinde i SGPs historie ved lokalvalget i Vlissingen.

Ved seneste parlamentsvalget i 2021 vandt SGP 3 pladser i underhuset.

Valgresultater

Kilder 

Politiske partier i Nederlandene